วันนี้อยากจะบอกว่าไปหาอะไรทานตอนเที่ยงกับน้องๆ ที่ออฟฟิตที่ยูเนี่ยนมอลล์ (Union Mall) พวกเราก็เลือกอยู่นาน แต่พอเดินผ่านร้าน “นารายณ์พิซซาเรีย” ตั้งอยู่ชั้น 2 ตรงทางที่ขึ้นมาจากบันไดเลื่อนจากรถไฟฟ้าใต้ดินค่ะ ซึ่งเราเห็นเค้าติดป้าย บุฟเฟต์ราคา 199 บาท พวกเราก็แบบอะร้านนี้เลยละกัน พอเข้าไปก็แจ้งพนักงานเลยว่าบุฟเฟต์ 3 ท่าน และก็เดินตักอาหารได้เลย สำหรับบรรยากาศที่สาขานี้ ถือว่าก็ใหญ่พอประมาณค่ะ ไม่อึดอัดดีค่ะ แต่สำหรับอาหารอยากจะบอกว่า ไลน์อาหารน้อยมากกกกก อันนี้ไม่ค่อยประทับใจเท่าไหร่นะ แต่พอมาคิดๆ ดู ก็คงสมกับราคามั้งคะ เรามาดูอาหารกันบ้างค่ะว่ามีอะไรกันบ้าง อย่างที่เห็น จะมี

-พิซซ่า ซึ่งพิซซ่าก็มีประมาณ 3-4 หน้าได้ วางเรียงรายกันอยู่ อย่างเช่นหน้า ฮาวายเอี้ยน พิซเซอเรีย ซุปเปอร์ซีฟู้ด รสชาติพิซซ่าโดยปกติเราว่าที่นารายณ์พิซเซอเรีย นี่ถือว่าแป้งนุ่ม อร่อยใช้ได้เลยนะ แบบทานและก็ฟินเกือบทุกครั้ง แต่ครั้งนี้เราว่าไม่ค่อยเวิร์คเลยค่ะ มันเหมือนไม่ร้อน ไม่นุ่มเท่าที่ควรจะเป็นค่ะ

-สปาเก็ตตี้หอยลาย รสชาติก็ถือว่าพอทานได้ค่ะ และก็มีสปาเก็ตตี้ให้เลือกอีก 2 แบบ แบบตักน้ำราดเอง เมนูนี้ไม่ได้ชิมค่ะ เพราะเห็นและไม่ค่อยน่ากินเท่าไหร่ค่ะ

-สลัด มีให้เลือกน้อยมากกกกกกกกกก พูดเลย!!!มีขนมปังกรอบ ข้าวโพด สัปปะรด ถั่วลันเตา มะเขือเทศ และผักอีกนิดนึง ส่วนน้ำสลัดก็มีให้ประมาณ 3 แบบเอง เราว่าน้อยไปหน่อยค่ะ

-หมูทอด กับทาโกะยากิ 2 เมนูนี้เราเฉย ๆนะ ไม่ได้อร่อยมากค่ะ

-เครื่องดื่ม ก็มีพวกน้ำอัดลม น้ำเปล่า กาแฟเย็น ชาเนสที เราเลือกเป็นชาเนสที หวานไปหน่อยค่ะ ต้องเปลี่ยนเป็นน้ำเปล่าเลยค่ะ

-ซุป มีซุปครีมเห็ด ซุปต้มยำ ซุปข้าวโพด เราเลือกเป็นซุปครีมเห็ด เมนูนี้อร่อย กลมกล่อมดี ไม่เลี่ยนเกินไปค่ะ

-ขนมหวาน และผลไม้ สำหรับผลไม้มีแค่แตงโมอย่างเดียวค่ะ ส่วนขนมหวานอันนี้เราสั่งได้เป็น Honey Toast เมนูนี้ก็ถือว่าเป็นเมนูที่อร่อยอีก 1 เมนูค่ะ รสชาติก็คล้ายๆ กับ After You อยู่ค่ะ อร่อยดีค่ะ

สรุปเลยมื้อนี้ ถ้าถามว่าชอบอะไร ชอบอยู่ 2 อย่าง Honey Toast กับ ซุปครีมเห็ดค่ะ ที่เราว่าอร่อยดี ส่วนเมนูอื่นๆ เราว่าเฉยๆ ยังไม่โดนเลยค่ะ แต่ราคาก็ถือว่าไม่แพง 199.-/หัว ยังไม่รวม Vat นะคะ ถ้ารวมก็ 200 นิดๆ จ้า